ผมเจ็บบริเวณหน้าอกเวลายืดตัวให้หลังตรงหรือ บางครั้งอยู่ผิดท่าก็เกิดอาการเจ็บที่หน้าอกเหมือนกันครับ มักจะเป็นหลังทานอาหาร ทำให้ช่วงนี้ทานอะไรได้ไม่เยอะเพราะจะเจ็บหน้าอกตลอดเวลา หายใจไม่เต็มที่ หลังนอนหลับตื่นมาตอนเช้าก็จะหายไปเองครับ แต่พอทานอาหารก็จะกลับมาเป็นอีก
สวัสดีค่ะ อาการเจ็บกลางหน้าอก อาจเกิดจาก-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก-กล้ามเนื้อบริเวณอกอักเสบในที่นี้ถ้าเป็นมาก ควรไปพบแพทย์เพื่อตรวจร่างกาย หรือเอ็กซเรย์เพิ่มเติมให้ได้การวินิจฉัยที่แน่ชัดการดูแลตัวเองเบื้องต้น หลีกเลี่ยงการทำงานหรือยกของหนักดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง